open-index/open-wikipedia-markdown huggingface dataset:
Solfuglfamilien

* rødkinnsolfugl 
* *[[Deleornis]]*
* *[[Anthreptes]]*
* *[[Hedydipna]]* 
* purpurnakkesolfugl  
* *[[Anabathmis]]*
* kjempesolfugl 
* fynbossolfugl 
* *[[Cyanomitra]]*
* *[[Chalcomitra]]*
* *[[Leptocoma]]*
* *[[Nectarinia]]*
* *[[Cinnyris]]*
* *[[Aethopyga]]*
* edderkoppjegere 

**Solfugler** (Nectariniidae) er en gruppe små, fargerike spurvefugler. De finnes cirka 130 arter. Over halvparten av solfuglene er utbredt i Afrika sør for Sahara. De andre artene er utbredt fra Sør-Asia til Australia. Som det vitenskapelige navnet på gruppen antyder, lever de hovedsakelig av nektar.

Solfuglene er like kolibrier i Amerika og honningetere i Australia i utseende. Dette skyldes skyldes konvergent evolusjon heller enn slektskap. Alle de tre gruppene lever av nektar, og deler både de lange nebbene, flygestilen og de vakre fargene. 

## Eksterne lenker
*
Paul Isberg

**Paul Isberg** (født 2. september 1882, død 5. mars 1955) var en svensk seiler som deltok i OL 1912 i Stockholm.

Isberg ble olympisk mester med den svenske båten *Kitty* som vant 10-metersklassen. Mannskapet besto av Isberg, Harald Wallin, Filip Ericsson, Harry Rosenswärd, Carl Hellström, Herman Nyberg, Erik Wallerius og Humbert Lunden. Det var fire båter i 10-metersklassen, to svenske, en finsk og en russisk. *Kitty* vant begge seilasene som ble avviklet 20. og 21. juli utenfor kysten ved Nynäshamn. Sammenlagt kom den finske båten *Nina* på andreplass og den russiske *Gallia II* tok bronse.

## OL-medaljer
*  1912  Stockholm -  **Gull** i seiling, klasse 10 meter  Sverige

## Eksterne lenker
*
Leif Olav Halse

**Leif Olav Halse** (født 24. august 1957 i Drammen, død 29. september 2008 i Tønsberg) var en norsk lokalpolitiker for FrP.

Han var gruppeleder for sitt parti i Vestfold fylkesting, og vararepresentant i Tønsberg bystyre.

## Referanser
Jacob Munch

**Jacob Edvard Munch** (født 9. august 1776 i Christiania, død 10. juni 1839 samme sted) var en norsk offiser og maler. 

## Liv og virke
Han var blant Norges første akademiutdannede kunstnere ved Kunstakademiet i København (1804–1806) og senere Paris-opphold, trolig som elev av David. Etter studiene arbeidet han i Italia og Tyskland.

Han malte en rekke portretter av datidens kjente personer i empirisk, noe stiv stil. Munch ble invitert til Norge i 1813 av Christian Frederik, kommende norsk konge. Tidligere samme år hadde Munch vært i København og malt et bilde av Christian Frederiks sønn, prins Frederik (den senere kong Frederik VII). Da Christian Frederik ble valgt til norsk konge av riksforsamlingen på Eidsvoll i 1814, sørget han for å få hengt opp Munchs bilde av sønnen i riksforsamlingssalen. «Carl Johans kroning i Trondhjems domkirke» fra 1818 ble til på kongelig bestilling. Nasjonalgalleriet har en del av hans verker. Han var med å grunnlegge Den kongelige tegneskole i Christiania i 1818 og virket også som lærer der. J

Jacob Munch var gift med memoarforfatteren  Emerentze Munch. 


Wilhelm Frimann Koren Christie malt av Jacob Munch - Eidsvoll 1814 - EM.01456 - crop.jpg|Portrett av sorenskriver  Wilhelm F.K. Christie malt av Jacob Munch

Coronation of Charles III John of Norway, Trondheim 1818.jpg|Kroningen av Karl III Johan (i Sverige Karl XIV Johan, konge av Sverige og Norge) i Nidarosdomen 1818, malt 1822. Bildet henger i Slottet i Oslo.


## Se også
* Om slekten Munch

## Referanser


## Eksterne lenker
*
Erik Wallerius

**Erik G. Wallerius** (født 16. april 1878, død 7. mai 1967) var en svensk seiler som deltok i De olympiske leker i 1908 i London og 1912 i Stockholm.

Wallerius ble olympisk mester i 1912 med den svenske båten «Kitty», som vant 10 meter-klassen. Mannskapet besto av Wallerius, Harald Wallin, Filip Ericsson, Harry Rosenswärd, Carl Hellström, Herman Nyberg, Paul Isberg og Humbert Lunden. Det var fire båter i 10 meter-klassen, to svenske, en finsk og en russisk. «Kitty» vant begge seilasene som ble avviklet 20. og 21. juli utenfor kysten ved Nynäshamn. Sammenlagt kom den finske båten «Nina» på andreplass og den russiske «Gallia II» tok bronse.

Fire år tidligere, under OL 1908 i London, var Wallerius med på den svenske båten «Vinga» som kom på andreplass bak den britiske båten «Cobweb» i 8-metersklassen.

## OL-medaljer
*  1912  Stockholm -  **Gull** i seiling, klasse 10 meter  Sverige
*  1908  London -  Sølv i seiling, klasse 8 meter  Sverige

## Eksterne lenker
*
Gjertruds sigøynerorkester

**Gjertruds Sigøynerorkester** er en norsk musikergruppe som blir ledet av fiolinisten Gjertrud Økland.

Gruppen har spilt sammen siden 1989 med besetningen Helene Waage (cello, sang), László Rácz (hakkebrett/cimbalom), Pål Thorstensen (kontrabass), Georg Michael Reiss (klarinett, tárogáto), Tom Karlsrud (trekkspill) og Trond Villa (bratsj).

Gjennom studieturer var orkesteret tidlig opptatt av den ungarske sigøynermusikk. Senere har de i tillegg spesialisert seg på sigøynermusikk fra Russland og Romania. Klezmer og jiddisch musikk har også tilkommet repertoaret. De har utgitt flere plater. Orkesteret spilte på Elias Akselsens *Høstdrømmer* fra 1999, og har samarbeidet med Akselsen flere ganger, både på plate og i konserter.

## Diskografi
**[[Gjertruds Sigøynerorkester med gjester]]* (1992)
**[[Gjertruds Sigøynerorkester (album)|Gjertruds Sigøynerorkester]]* (1996)
**[[Jeg er på vandring]]* (2005)

## Eksterne lenker
* 
* MySpace-profil
Houghton

**Houghton** er en by i Houghton County i den amerikanske delstaten Michigan. Ifølge folketellingen i 2000 hadde Houghton  innbyggere. Byen er hovedsete i Houghton County.

Houghton er hjem til Michigan Technological University.

## Referanser


## Eksterne lenker
* 
* (en) Portage Lake District Library
* (en) Hunt's guide til Upper Penninsula: Houghton 
* (en) National Geographic webside om Houghton
Nord-Aralsjøen

**Nord-Aralsjøen** er den nordlige delen av den opprinnelige Aralsjøen. Den får vann fra elva Syr-Darja.  

Aralsjøen har skrumpet inn siden 1960-tallet, da Sovjetunionen bestemte at de to elvene som munnet ut i Aralsjøen, Amu-Darja og Syr-Darja, skulle avledes til irrigasjonsprosjekter i Kasakhstan og Usbekistan. I 1987 var inntørkingen kommet så langt at Aralsjøen ble delt i en nordlig og en sørlig del. Det ble bygget en kanal for å knytte sammen de to delene, men Aralsjøen fortsatte å tørke inn og kanalen ble også tørrlagt i 1999. 

Det ble i stedet fokusert på tiltak for å hindre at Nord-Aralsjøen skulle tørke inn videre, og det ble gjort to forsøk på å bygge et dike over det tidligere Bergstredet, hvor vann rant ut fra Nord-Aral og inn mot den fortsatt skrumpende Sør-Aralsjøen. Men begge forsøkene hadde mislyktes, ettersom det ikke fantes økonomiske midler til å bygge diket tilstrekkelig sterkt. Begge dikene ble bygget av jordmasser hentet nær byggestedet, og da vannstanden i sjøen begynte å stige klarte ikke dikene å stå i mot trykket fra vannmassene bak, som brøt gjennom og rant inn i Sør-Aral. 

I oktober 2003 la så regjeringen i Kasakhstan fram en plan for bygging av en betongdemning, og i 2005 sto Kokaraldiket ferdig til bruk. Vannstanden begynte straks å stige og har endog steget raskere enn forventet. Fiskestammene i Nord-Aral øker igjen, og det foregår igjen fiske av økonomisk betydning i sjøen. Mens innsjøens areal i 2003 var 2550&nbsp;km² var det i 2008 økt til 3300&nbsp;km². 

Det planlegges nå bygging av en ny og høyere demning for å øke vannstanden ytterligere, blant annet med sikte på å gjenopprette forbindelsen til sjøen fra den tidligere havnebyen Aral. Byggingen er planlagt å starte opp i 2009.

## Referanser
Nils Bertelsen

**Niels Berthelsen (Berthelsen)** (født 29. september 1879 i Tromøy, død 5. oktober 1958 i Hamar) var en norsk seiler som deltok i OL 1912 i Stockholm. 
 
Berthelsen ble olympisk mester med den norske båten *Magda IX* som vant 12-metersklassen. Mannskapet besto av Berthelsen, Johan Anker, Eilert Falch-Lund, Halfdan Hansen, Arnfinn Heje, Magnus Konow, Alfred Larsen, Petter Larsen, Christian Staib og Carl Thaulow. Det var tre båter i 12-metersklassen, en svensk, en finsk og en norsk. *Magda IX* vant begge seilasene som ble avviklet 20. og 21. juli utenfor kysten ved Nynäshamn. Den svenske båten *Erna Signe* kom på andreplass og den finske *Heatherbell* tok bronse etter å ha kommet sist i begge seilasene.

## OL-medaljer
* 1912  Stockholm -  **Gull** i seiling, klasse 12 meter

## Eksterne lenker
*
Jørgensen (selskap)

**Jørgensen AS** er en norsk bulktransportør, og har vært Skandinavias største siden 80-tallet. 

Jørgensen jobber hovedsakelig med produkter fra petrokjemi-, mineral- og næringsmiddelindustrien. Selskapets lastebiler kjennetegnes av hvit bakgrunnsfarge med Jørgensen skrevet i grønn skrift.

## Historie
Bedriften ble startet i 1946 av Arthur Jørgensen. Bedriften ble i 1977 overtatt av sønnen Ivar Jørgensen som fremdeles arbeider i selskapet. 

## Eksterne lenker
* Hjemmeside
Alfred Larsen

**Alfred Waldemar Garmann Larsen** (født 24. november 1863 i Oslo, død 10. september 1950 samme sted) var en norsk forretningsmann og seiler.

Larsen var vin- og brennevinshandler, og overtok i 1884 farens firma for import og salg av vin og brennevin. Larsen gjorde firmaet til et av Norges ledende, og i forbudstiden gikk han over til å drive med agenturer og sigarettfabrikasjon. I 1902 lot han bygge praktvillaen i Drammensveien 88c.

Larsen ble olympisk mester i OL 1912 i Stockholm med den norske båten «Magda IX» som vant 12-metersklassen. Mannskapet besto av Larsen, Nils Bertelsen, Johan Anker, Eilert Falch-Lund, Halfdan Hansen, Arnfinn Heje, Magnus Konow, Petter Larsen, Christian Staib og Carl Thaulow. Det var tre båter i 12-metersklassen, en svensk, en finsk og en norsk. «Magda IX» vant begge seilasene som ble avviklet 20. og 21. juli utenfor kysten ved Nynäshamn. Den svenske båten «Erna Signe» kom på andreplass og den finske «Heatherbell» tok bronse etter å ha kommet sist i begge seilasene.

Han er far til seileren Petter Larsen, som også vant OL-gull som mannskap på «Magda IX» i 1912.  Datteren Astrid Larsen (1892–1918) var gift med kjemikeren Erling Finne.

Alfred Larsen ble utnevnt til ridder av St. Olavs Orden 1912 og var innehaver av den portugisiske Conceição de Vila Vicosa-orden.

## OL-medaljer
* 1912  Stockholm -  **Gull** i seiling, klasse 12 meter

## Referanser




## Eksterne lenker
* 
* Bilde av Alfred Waldemar Larsen ca. 1880, Oslo Museum
Iron Mountain

**Iron Mountain** er en by i Dickinson County i den amerikanske delstaten Michigan. Ifølge folketellingen i 2000 var byens innbyggertall 8 154. Iron Mountain er hovedsete i Dickinson County på den øvre halvøya i Michigan.

## Kjente personer fra Iron Mountain
* Robert J. Flaherty, filmskaper som regisserte og produserte dokumentarfilmen (*[[Nanook|Nanook of the North]]*) i 1922.
* Tom Izzo, trener for herrelaget til Michigan State University siden 1995
* Steve Mariucci, tidligere NFL trener for San Francisco 49ers og Detroit Lions
* James Faccio fra musikkgruppen A Beautiful Silence

## Eksterne lenker
* 
* (en) Exploring the North (Iron Mountain, Michigan)
* (en) Exploring the North (Cornish Pump)
* (en) Michigan Interactive (Cornish Pump)
* (en) McCandless story has U.P. connection
MS Nordnorge

**MS «Nordnorge»** er navnet på flere skip:
*MS «Nordnorge» (1964) – et tidligere hurtigruteskip
*MS «Nordnorge» (1997) – et av dagens hurtigruteskip
Magnus Konow

**Magnus Andreas Thulstrup Clasen Konow** (født 1. september 1887 i Stokke, død 25. august 1972 i Sanremo, Italia) var en norsk skipsreder og seiler. Han deltok i hele seks olympiske leker – OL 1908 i London, 1912 i Stockholm, 1920 i Antwerpen, 1928 i Amsterdam, 1936 i Berlin og 1948 i London.

Magnus Konow var gift tre ganger, først med Danske Else  Grove, de fikk tre barn sammen Karsten, Henny (1914-1999, gift med Hargreaves) og Vera (senere Musæus), deretter med XX fra Bergen og deretter «tank-Olga» Olga XX fra XX, de fikk ett barn Magnus Konow. Sammen med hvalfangstpioneren Carl Anton Larsen etablerte han selskapet A/S Rosshavet i Sandefjord med lisens for fangst i Rosshavet. Konow var i en lang årrekke selskapets disponent. Han deltok også selv på en av hvalfangstekspedisjonene og skjøt flere hval.
 
Konow ble olympisk mester første gang med den norske båten «Magda IX» som vant 12-metersklassen. Mannskapet besto av Konow, Christian Staib, Nils Bertelsen, Johan Anker, Eilert Falch-Lund, Halfdan Hansen, Arnfinn Heje, Alfred Larsen, Petter Larsen og Carl Thaulow. Det var tre båter i 12-metersklassen, en svensk, en finsk og en norsk. «Magda IX» vant begge seilasene som ble avviklet 20. og 21. juli utenfor kysten ved Nynäshamn. Den svenske båten «Erna Signe» kom på andreplass og den finske «Heatherbell» tok bronse etter å ha kommet sist i begge seilasene.

Fire år senere, under OL 1920 i Antwerpen, var han med på den norske båten «Sildra» som vant 8-metersklassen type 1919, sammen med Thorleif Christoffersen, Reidar Marthiniussen og Ragnar Vik. Det var tre båter i denne klassen, to norske og en belgisk. «Sildra» vant foran «Lyn» og den belgiske båten «Antwerpia V» kom på tredje og siste plass.

Under OL 1936 i Berlin fikk han sin tredje medalje, den norske båten «Lully II» kom på andreplass. Også hans sønn Karsten Konow var med blant mannskapet på «Lully II».

Under OL 1908 i London kom han på fjerdeplass med *Fram* i 8-metersklassen og under OL 1928 i Amsterdam kom han også på fjerdeplass i 8-metersklassen, denne gangen med båten *Noreg*.

I sitt sjette og siste OL, 1948 i London, var han styrmann på den norske båten *Apache* som kom på fjerdeplass.

## OL-medaljer
* 1912  Stockholm -  **Gull** i seiling, klasse 12 meter  Norge
* 1920  Antwerpen -  **Gull** i seiling, klasse 8 meter type 1919  Norge
* 1936  Berlin -  Sølv i seiling, klasse 6 meter  Norge

## Referanser


## Eksterne lenker
* 
* Magnus Konow – utdypning (NBL-artikkel) snl.no
Carl Thaulow

**Carl Gustav Thaulow** (født 23. oktober 1875 i Oslo, død 30. mai 1942 samme sted) var en norsk trykkeingeniør og seiler som vant gull i OL 1912 i Stockholm.

Efter examen artium 1894 og krigsskolen 1895, fikk han diplom i 1901 fra Technische Universität Dresden og jobbet så litt i USA og var i 1910 tilsatt ved Sam Eydes ingeniørkontor i Kristiania, der han i 1935 var blitt disponent. I mellomtiden var han fra 1924 formann i direksjonen for Centraltrykkeriet og i bladet Farmand, så han var en bladmann.
 
Thaulow ble olympisk mester med den norske båten «Magda IX» som vant 12-metersklassen. Mannskapet besto av Thaulow, Nils Bertelsen, Johan Anker, Eilert Falch-Lund, Halfdan Hansen, Arnfinn Heje, Magnus Konow, Alfred Larsen, Petter Larsen og Christian Staib. Det var tre båter i 12-metersklassen, en svensk, en finsk og en norsk. «Magda IX» vant begge seilasene som ble avviklet 20. og 21. juli utenfor kysten ved Nynäshamn. Den svenske båten «Erna Signe» kom på andreplass og den finske «Heatherbell» tok bronse etter å ha kommet sist i begge seilasene.

Han var sønn av legen Johan Frederik Thaulow (1840–1912) av slekten Thaulow, som var sjef for Norges Røde Kors og general i Forsvarets sanitet.  Moren het Emma Sophie Heiberg (1841–1892) og var av slekten Heiberg.
## OL-medaljer
* 1912  Stockholm -  **Gull** i seiling, klasse 12 meter

## Referanser

__NOTOC__
## Eksterne lenker
*
Gianni Schicchi

***Gianni Schicchi*** er en opera i én akt av Giacomo Puccini til en libretto av Giovacchino Forzano, basert på en historie som hentydes til i Dantes *[[Den guddommelige komedie|Guddommelige komedie]]*. Den er den tredje i en serie av tre operaer kjent under navnet *[[Il trittico]]*. Operaen ble uroppført ved Metropolitan-operaen i New York i 1918.

## Kjente arier
* *Firenze è come un albero fiorito* &ndash; Rinuccio
* *O mio babbino caro* &ndash; Lauretta
* *Si corre dal notaio* &ndash; Gianni Schicchi
Paul Günther

**Johann Wilhelm Paul Günther** (født 24. oktober 1882, død 1945) var en tysk stuper som deltok i de olympiske lekene i Stockholm, Sverige i 1912.

Günther ble olympisk mester i stuping under OL 1912 i Stockholm. Han vant konkurransen i sviktstup foran tre landsmenn. Det var totalt atten deltakere fra sju nasjoner som deltok i konkurransen som ble avholdt 8.–9. juli 1912.

Günther deltok også i høydestup hvor man skulle gjøre to tårnstup fra 5 meter og tre tårnstup fra 10 meter, men der fullførte han ikke finalerunden.

## OL-medaljer
* 1912  Stockholm -  **Gull** i stuping, sviktstup 3 meter

## Referanser


## Eksterne lenker
*
Ironwood

**Ironwood** er en by i Gogebic County i den amerikanske delstaten Michigan. Folketallet i 2000 var 6 293. Byen ligger ved US 2 og Montreal River ved grensen til Wisconsin. Den er den vestligste byen i Michigan, og ligger ved samme lengdegrad (90,2 grader vest) som St. Louis, Missouri.

## Bildegalleri

Fil:Ironwood-Suffolk-1910.jpg|Suffolk Street rundt 1910.
Fil:Ironwood-city-hall-1905.jpg|Rådhuset rundt 1905.
Fil:Ironwood-Depot-1910.jpg|Jernbanedepotet rundt 1910.
Fil:Ironwood-Ambrose-1910.jpg|St Ambrose Church rundt 1910.
Fil:Ironwood-Aurora-1910.jpg|Aurora Mine rundt 1910.
Fil:Ironwood-Norrie-1910.jpg|Norrie Mine før 1910.
Fil:Ironwood-Newport-1910.jpg|Newport Mine før 1910.
Fil:Ironwood-mining03-1910.jpg|Gruvearbeidere ved Norrie Mine rundt 1905.
Fil:Ironwood-mining01-1910.jpg|Gruvearbeiderscener fra Ironwood rundt 1905.
Fil:Ironwood-mining02-1910.jpg|Gruvearbeiderscener fra Ironwood rundt 1905.
Fil:Ironwood-mining04-1910.jpg|Gruvearbeiderscener fra Ironwood rundt 1905.
Fil:Ironwood-mining05-1910.jpg|Gruvearbeiderscener fra Ironwood rundt 1905.


## Referanser


## Eksterne lenker
* 
* (en) Ironwood Chamber of Commerce. 
* (en) Roadside America's Hiawatha.
Omar Rodríguez-López

**Omar Rodríguez-López** (født 1. september 1975 i El Paso, Texas) er en amerikansk musiker. Han er gitarist, låtskriver og produsent i bandet The Mars Volta.

## Karriere
Han har spilt i bandene At The Drive-In og De Facto sammen med Cedric Bixler-Zavala som han nå spiller sammen med i bandet The Mars Volta. Har også spilt inn flere soloalbum.

## Soloalbum
* A Manual Dexterity: Soundtrack Volume One
* Omar Rodriguez
* Se Dice Bisonte, No Bùfalo
* The Apocalypse Inside of an Orange
* Calibration (Is Pushing Luck and Key Too Far)
* Absence Makes the Heart Grow Fungus
* Minor Cuts and Scrapes in the Bushes Ahead
* Old Money
* Megaritual
* Despair
* Xenophanes
* Los Sueños De Un Hidago

## Album med The Mars Volta
* De-Loused in the Comatorium
* Frances the Mute 
* Amputechture
* The Bedlam in Goliath
* Octahedron

## Eksterne lenker
* 
* 
* 
*
Grand Marais

**Grand Marais** er et vær i kommunen i Burt Township i Alger County i den amerikanske delstaten Michigan. Grand Marais ligger ved Øvresjøen, og den østlige inngangen til Pictured Rocks National Lakeshore via H-58.

## Referanser


## Eksterne lenker
* 
*  En annen Grand Marais Webside
*  Terry Pepper, Seeing the Light, Grand Maris Light.
Escanaba

**Escanaba** er en by i Delta County i den amerikanske delstaten Michigan. Ifølge folketellingen i 2000, var det 13 140 innbyggere i Escanaba. Escanaba er hovedsete i Delta County.

## Referanser


## Eksterne lenker
* 
* (en) ''The Daily Press''
VM i friidrett 2001 – Maraton menn

Dette er de offisielle resultatene for øvelsen **Maraton menn** ved **[[VM i friidrett 2001]]** som ble avholdt i Edmonton, Canada den 3. august.  

Norge var ikke representert i øvelsen.

## Resultater

## Kilder
*Resultater
Erik Adlerz

**Erik Wilhelm «Loppan» Adlerz** (1892–1975) var en svensk stuper som deltok i flere olympiske leker, OL 1908 i London, 1912 i Stockholm, 1920 i Antwerpen og 1924 i Paris.

Adlerz ble olympisk mester to ganger i stuping i OL 1912 i Stockholm. Han vant først 5- og 10 meter tårnstup foran Hjalmar Johansson og to andre landsmenn. Det var 31 deltakere fra ni nasjoner som deltok i konkurransen. Adlerz andre gull kom i 10 meter tårntup som han vant foran tyske Albert Zürner. Det var totalt 23 deltakere fra sju nasjoner som deltok i konkurransen som ble avholdt 12. – 15. juli 1912.

Åtte år senere, i OL 1920 i Antwerpen, tok han sin tredje olympiske medalje, han kom på sølvplass i tårnstup.
  
## OL-medaljer
* 1912  Stockholm -  **Gull** i stuping, tårnstup 5 og 10 meter
* 1912  Stockholm -  **Gull** i stuping, tårnstup 10 meter
* 1920  Antwerpen -  Sølv i stuping, tårnstup 10 meter

## Referanser


## Eksterne lenker
*
Mike Marsh (fotballspiller)

**Mike Marsh** (født 1969) er en engelsk fotballtrener og tidligere fotballspiller.

Marsh startet karrieren sin i den lokale klubben Kirkby Town, før han ble hentet til  av manager Kenny Dalglish 21. august 1987. Han fikk sin debut for de røde i hjemmekampen på Anfield 1. mars 1989 mot  da han kom inn som innbytter for Jan Mølby. Liverpool vant forøvrig kampen 2-0. Hans første mål kom to og et halvt år senere, 6. november 1991 da Liverpool vant 3-0 i hjemmekampen mot  i UEFA-cupen.

Marsh var med som ubenyttet reserve da Liverpool vant FA-cupen i 1992 etter en 2-0-seier på Wembley mot . Han hadde imidlertid nok kamper i turneringen til å motta vinnermedaljen.

Han ble værende i Liverpool frem til 1993 etter å ha spilt totalt 101 kamper, og scoret seks mål for klubben. Han skrev under for  17. september. Her ble han værende i kun én sesong, for etter 49 kamper og 1 mål for London-klubben skrev han under for . Også i denne klubben ble han i en sesong. Året etter undertegnet han en kontrakt med den tyrkiske klubben .

Nok en gang ble det kun en sesong i en klubb. Sesongen etter signerte han for Southport FC. Han spilte også for Barrow AFC, *Kidderminster*, Boston United FC og  før han ga seg om aktiv spiller.

Han ble etter sin aktive karriere trener i Boston United før han i 2008 ble ansatt i sin stilling som trener i Northwich Victoria.

I 2009 kom han tilbake til Liverpool og Liverpools fotballakademi og var der manager for Liverpools U18 lag. Fra sesongen 2012/13 er Marsh med som førstelagstrener i Liverpool FC.

## Medaljer
### Liverpool
* **1991/1992:** Vinner FA-cupen.

### Kidderminster
* **1999/2000:** Vinner Football Conference.

### Boston
* **2001/2002:** Vinner Football Conference.

### Accrington Stanley
* **2002/2003:** Vinner Northern Premier League.

## Referanser


## Eksterne lenker
* 
* Profil på LFChistory.net
* Spiller-profil på Liverpools offisielle hjemmeside
* Trener-profil på Liverpools offisielle hjemmeside
Greta Johansson

**Anna Theresia Margareta «Greta» Johansson** (født 9. januar 1895, død 28. januar 1978) var en svensk svømmer og stuper som deltok i OL 1912 i Stockholm.

Johansson ble olympisk mester i stuping i OL 1912 i Stockholm. Hun vant 10 meter tårnstup for damer foran sin landsmann Lisa Regnell. Det var første gangen kvinner fikk delta i en olympisk stupekonkurrane. Det var totalt fjorten deltakere fra tre nasjoner og konkurransen ble avviklet i perioden 10. til 13. juli 1912.

Johansson deltok også på det svenske laget i svømming 4 x 100 meter som kom på fjerdeplass. Individuelt på 100 meter fri, kom hun på fjerdeplass i det innledende heatet og gikk ikke videre.
  
## OL-medaljer
* 1912  Stockholm -  **Gull** i stuping, tårnstup 10 meter damer

## Referanser


## Eksterne lenker
*
Kalsiumfluorid

**Kalsiumfluorid** er den uorganiske forbindelsen av elementene kalsium og fluor med formelen CaF2. Det er et hvitt uoppløselig fast stoff. Det forekommer som mineralet fluoritt (også kalt flusspatt), som ofte er dypt farget på grunn av urenheter.

## Kjemisk struktur
Forbindelsen krystalliserer i et kubisk motiv som kalles fluorittstrukturen.

Ca2+-sentrene er åtte-koordinert og er sentrert i en terning med åtte F-sentre. Hvert F-senter er koordinert til fire Ca2+-sentre i form av et tetraeder. Selv om perfekt pakket krystallinske prøver er fargeløse, er mineralet ofte dypt farget på grunn av tilstedeværelsen av F-sentre. Den samme krystallstrukturen finnes i mange ioniske forbindelser med formel AB2, slik som CeO<sub>2</sub>, kubisk ZrO2, UO2, ThO2 og PuO2. I den tilsvarende antistrukturen, kalt antifluorittstrukturen, byttes anioner og kationer, slik som Be2C.

## Gassfase
Gassfasen er bemerkelsesverdig for å svikte forutsigelsen i VSEPR-teorien; CaF2-molekylet er ikke lineært som MgF2, men bøyd med en bindingsvinkel på ca. 145 °; strontium og bariumdihalogenider har også en bøyd geometri. Det er blitt foreslått at dette skyldes at fluorligandene samhandler med elektronkjernen eller d-subshell av kalsiumatomet.

## Sikkerhet
CaF2 er klassifisert som «ikke farlig», selv om reaksjon med svovelsyre gir meget giftig flussyre. Når det gjelder innånding, er den NIOSH-anbefalte konsentrasjonen av fluorholdig støv 2,5&nbsp;mg / m3 i luft.

## Referanser
CD-Cops

**CD-Cops** er en kopibeskyttelse for CD-ROM utviklet av danske Link Data Security i 1996. Dette var den første kopisperren som bruker geometri i stedet for et skjult merke. Nyeste versjon av CD-Cops er nå 3.0. Kopibeskyttelsen Cops kommer også i utgaver som støtter CD-R, DVD, DVD-R og USB.

## Referanser


## Eksterne lenker
* CD-Cops  hos linkdata.com
Silisiumdioksid

**Silisiumdioksid**, tidligere kalt *kiseldioksid* eller *silika*, er en naturlig forekommende kjemisk forbindelse med kjemisk formel SiO2. 

## Forekomst
Silisiumdioksid, opptrer vanligvis som mineralet kvarts, men finnes naturlig i mindre mengder i en lang rekke polymorfe eller amorfe varianter som moganitt SiO2, tridymite SiO2, coesitt SiO2, stishovitt SiO2, cristobalitt SiO2, lechatelieritt SiO2, silhydritt 3SiO·H2O og opal SiO2·nH2O. Kvarts utgjør sammen med disse mineralene 12 % av jordskorpen. Tar vi med SiO4-tetraedre som inngår i kjemiske bindinger med andre grunnstoffer, i det vi kaller silikater, så utgjør silisiumdioksid hele 59 prosent av vekten i jordskorpen.

## Bruk
Silisiumdioksid SiO2 har mange bruksområder, og utvinnes overalt på hele kloden.

*Kvarts SiO2 er råstoff for produksjon av silisium som er et veldig viktig råstoff innenfor metallurgisk industri, og til produksjon av halvledere.

*Kvarts SiO2 er råstoff for produksjon av silisiumkarbid. Silisiumkarbid er et av de hardeste stoffene som produseres i større kvanta og benyttes til slipemidler og kutteverktøy. Silisiumkarbid har også svært høyt smeltepunkt. Silisiumkarbid benyttes også som tilsetning i metallurgisk industri og kermaisk industri.

*Kvarts SiO2 brukes som tilsetningsstoff i keramiske materialer som keramikk, teglstein, fliser, porselen og lignende, samt sementer og glass.

*Kvarts SiO2 brukes på grunn av sin hardhet som et slipemiddel i for eksempel sandpapir.

## Se også
*Kvarts
*Silikat

## Referanser
Deset

**Deset** er ei grend nord i Åmot kommune i Innlandet.

Deset ligger ca. 25 km nordøst for kommunesenteret Rena langs fylkesvei 237. Deset har foruten eget aldershjem, todelt barneskole - Deset oppvekstsenter, med barnehage i sokkeletasjen. Kommunen har nå lagt ned driften av Deset skole, og Åmot Montessori har tatt over driften i privat regi. Bygda hadde i mange år en butikk, en filial av samvirkelaget på Rena, denne åpnet tidlig i januar 1936, og stengte dørene i oktober 2005. 

Gjennom grenda renner elva Rena som er en kjent fiskeelv. Deset kirke ligger på et høydedrag over grenda.

## Eksterne lenker
* Hjemmeside for Deset
* Skolens hjemmeside
* Renaelvasvenner
* Desetgrenda før og nå. Historiske bilder.
Pest (by)

**Pest** (slovakisk Pešť, kroatisk/slovensk Pešta, serbisk Пешта) er i dag den østlige delen av Budapest i Ungarn, og utgjør omtrent to tredjedeler av Budapests areal. Den er delt fra Buda, den andre delen av Budapest på motsatt side av elven Donau. Blant de viktigste delene er Indre by, blant annet Det ungarske parlament, Heltenes plass og Andrássy Avenue. I daglig tale på ungarsk brukes Pest ofte som synonym på hele byen Budapest.

Buda og Pest var opprinnelig to ulik byer, men ble forent i 1873. Det er en del ulike forklaringer til hvor navnet Buda kommer fra. En teori sier at hunerkongen Attila hadde en sønn ved navn Buda, og han var den som ga navn til byen. En annen teori, som er mer sannsynlig, er at det kommer fra det slaviske ordet *Voda* for «vann», og at det er avledet fra dette. Navnet Pest kommer fra et slavisk ordet *Pjecs* i betydningen «ovn, komfyr». Byen har fått dette navnet i minne av de ovner hvor folket brente murstein for husbygging.

Før sammenslåingen var Pest en uavhengig by. Referanser til den i skriftlige kilder dateres tilbake til 1148. I tidligere århundrer var oldtiden keltiske og romerske bosetninger her. Pest ble et viktig økonomisk sentrum i løpet 1000-1200-tallet. Den ble ødelagt i 1241 under mongolinvasjonen, men bygget opp igjen kort tid etter. I 1838 flommet Donau over og oversvømte byen. I 1849 ble den første broen i fritt spenn, Széchenyi lenkebro, strukket over Donau og forbant Pest med Buda. Som en konsekvens ble de to byene forent i 1873 med Óbuda for å bli Budapest.

## Eksterne lenker
*  på Wikivoyage
Maurice Larrouy

**Maurice Larrouy** var en fransk skytter som deltok under OL 1900 i Paris.

Larrouy ble olympisk mester i skyting under OL 1900 i Paris. Han vant konkurransen 25 meter siluettpistol som ble avviklet i perioden 1. til 4. august 1900. Larrouy vant på 58 poeng foran tre landsmenn. Det var seks deltakere fra to nasjoner; fem franske og en sveitsisk skytter som konkurrerte i 25 meter siluettpistol.

## OL-medaljer
* 1900  Paris -  **Gull** i skyting, 25 meter silhuettpistol

## Referanser


## Eksterne lenker
*
Wellerisme

**Wellerisme**, også kalt hermestev på norsk, er en internasjonalt utbredt betegnelse på et apologetisk ordspråk eller et eksempelordspråk. Wellerismene er en parodi på og en lek med ordspråk og ordtak, og betegnelsen er oppkalt etter den slagferdige rollefiguren Samuel Weller i Charles Dickens' *[[Pickwick-klubben]]*.

Wellerismene består av tre ledd: et utsagn (ofte i seg selv et ordspråk), en angivelse av hvem som sier det, og en angivelse av i hvilken situasjon det blir sagt, for eksempel «'Det var nære på,', sa mannen. Han ble skutt i nesa.» (Et liknende ordtak er registrert på  1200-tallet: «'Opt verdr slikt á sæ', kvad selr, var skotinn i auga.») Wellerismer eller hermestev er relativt utbredt i Norden, men sjeldnere mange andre steder.

## Eksempler
* Alle monner drar sa musa, da den pissa i havet 
* En får ta det en har, sa kjerringa, hun vaska bordet med katta
* Bevare meg vel, sa egypteren, han ble balsamert 
* Alt er en overgang, sa reven da han ble flådd

## Se også
* Ordspråk
* Stev
Ligge i grønne enger

***Ligge i grønne enger*** er en roman av Anne B. Ragde. Den inngår som siste bok i den såkalte Neshov-trilogien, om livet og menneskene på og rundt gården Neshov på Byneset utenfor Trondheim. Den er oppfølgeren til romanene *[[Berlinerpoplene]]* og *[[Eremittkrepsene]]*.

## Dramatisering for teater
I likhet med forestillingen «Berlinerpoplene» (basert på de to første bøkene i serien), er også «Ligge i grønne enger» blitt satt opp på Trøndelag Teater. Dramatisering og regi var ved teatersjef Otto Homlung Stykket hadde premiere 9. september, 2008. 

### Rollebesetning
* Torunn Breiseth: Tone Mostraum
* Cissi Breiseth: Wenche Strømdahl
* Margido Neshov: Trond-Ove Skrødal
* Erlend Neshov: Øyvind Brandtzæg
* Carl Thomsen (Krumme): Jan Erik Berntsen
* Tormod Neshov: Jakob Margido Esp
* Fru Gabrielsen: Ragnhild Sølvberg
* Jytte: Ingrid Bergstrøm
* Lizzi: Silje Lundblad
* Kim Neufeldt: Jan Frostad
* Kai-Roger: Pål Christian Eggen
* Jordmora: Helga Wendelborg
* Jente på campingplass: Hanna Seth Johnsen / Ane Sofie Tønne Nesse
* Tor Neshovs stemme på bånd: Harald Brenna

### Kritikker
Oppsetningen fikk blandede kritikker.

## Utgivelser
* 2007: Forlaget Oktober, innbundet. ISBN 9788249505234
* 2007: Lydbokforlaget, lydbok, innlest av Andersen T. Andersen. ISBN 9788242123336.

## Referanser


## Eksterne lenker
* Trøndelag Teater: «Ligge i grønne enger»
Kalktelg

**Kalktelg** (latin: *Gymnocarpium robertianum*) er art av bregner innenfor småtelgslekten i storburknefamilien *(Woodsiaceae)*. Den kan i Norge danne steril hybrid med fugletelg.  

Kalktelg er 10-30 cm høy, opprett, og skaftet er mørkt nederst med noe lyse skjell. Arten har én enkelt, 2-3 ganger fliket bladplate som er mattgrønn med kjertelhår, særlig under. Nederste primærflik er mindre enn den øvre hovedfliken, de kan gjerne være litt bøyd oppover, og her peker småflikene rett ut fra midtnerven til primærfliken. 

På den andre primærfliken er det karakteristisk at den innerste, øvre småfliken er mye mindre enn de andre – dette er et sikkert kjennetegn for identifikasjon av arten.

Kalktelg vokser på baserik jord, i kalksteinsgrunn generelt, og generelt i østlige deler av landet. I Norge er lokalitetene blant annet Østlandet nordover fra Porsgrunn, og ellers i Voss, Aurland, Luster, Lærdal, og Eide, Sunndal og Aure  i Møre og Romsdal. Nordover finnes den på strekningen fra Melhus til Alta. På Dovrefjell går den opp i 800 moh.

Hybriden *Gymnocarpium dryopteris* x *robertianum* vokser på Østlandet og i Nord-Norge. Den vokser i store bestander sammen med foreldrene, og kan ikke formere seg videre selv. Hybriden finner vi i Asker, Rendalen, Stor-Elvdal, i Oppland, Ringerike, Porsgrunn, Aurland i Sogn, Hattfjelldal, Saltdal, Ibestad (Troms), og antakelig flere steder.

## Eksterne lenker
* 
* Liste over *Gymnocarpium*-arter i USA.
Methodios

**Den hellige Methodios** (født rundt 820 i Saloniki, død 885) var en bysantinsk munk og misjonær som på 800-tallet sammen med sin bror Kyrillos utarbeidet det første slaviske skriftspråket, for kirkeslavisk, trolig det som vi i dag kaller «det glagolittiske alfabetet».

Kyrillos og Methodios kalles ofte «Øst-Europas apostler», og misjonerte i land som Bulgaria, Mähren, Ukraina og andre land som idag tilhører den senere Østkirken. Fra 859 fortsatte Methodios misjoneringen alene etter sin brors død, og han slo seg etterhvert ned i Mähren.

## Referanser
Fugletelg

**Fugletelg** (latin: *Gymnocarpium dryopteris*) er en art av bregner innenfor småtelgslekten i storburknefamilien *(Woodsiaceae)*. Den kan danne hybrider med både kalktelg og finntelg. 

Fugletelg er en liten krypende bregne på 10-30 cm, med en tynn, opprett stengel. Bladplaten er 2-3-dobbelt fliket, og primærflikene er trekantede og ordnet som tre litt atskilte, like store plater på hver sin bladstilk. Alternativt kan man uttrykke det som at de bladplaten nederst har to primærfliker som er dobbelt fliket, og at det øverst er en dobbelt fliket bladplate. Småflikene kan være grovt tannet innerst mot primærflikens midtnerve.

Bladskaftene er gjennomskinnelige, og brekker lett. Bladplatene kan ha noen lysebrune eller brungule skjell, og være svarte nederst. Bladet er ellers lyst grønt og uten skjell eller hårdekke.

Fugletelg vokser i skog, myrlandskap og i åpen eng og hei opp til fjellet over tregrensen. Den vokser i hele Norge, opp til 1.600 moh. i Ulvik i Hardanger. Ellers vokser den på hele den nordlige halvkulen. 

Det er registrert to sterile hybrider i Norge – *[[Gymnocarpium dryopteris x robertianum]]* med kalktelg (Østlandet og Nord-Norge), samt hybriden *[[Gymnocarpium continentale x dryopteris]]* med finntelg (Nord-Troms, Finnmark).

## Eksterne lenker
* 
* Liste over Gymnocarpium-arter i USA.
Jovan Vladimir

**Jovan Vladimir** (serbisk: Јован Владимир; død 22. mai 1016) var prins av  Duklja mellom ca. 990 og sin død i 1016, under krigføringene mellom Bysants og Bulgaria. Han allierte seg her med Bysants, men ble tatt til fange av bulgarerne, men vendte tilbake og fikk kontroll over Dyrrhachium utover sitt «montenegrinske» rike. 

Vladimir var fetteren til den yngre Stefan I Vojislav, som gjenerobret Duklja fra bysantinerne og skapte en mektig fyrstestat i høymiddelalderen.

Vladimir var anerkjent som en kristen og mild hersker, som unngikk krig. Vladimir ble etterhvert lurt i en felle av bulgarernes ledere, og ble henrettet ved halshogging i byen Prespa. Han ble ganske snart kanonisert og hans helgendag er 4. juni (22. mai). hans levninger, som etter mye flytting i middelalderen nå ligger i Tirana, tiltrekker seg pilegrimer.

## Referanser
Kullsyregjæring

**Karbonmaserasjon** eller **kullsyregjæring** er en måte å fermentere vin på. Karbonmaserasjon er en anaerob fermentering, i den betydning at gjæringen skjer inne i druene. Dette skjer ved at hele drueklaser blir lagt inn i en tank med karbondioksid (CO2), og tanken forsegles for å unngå kontakt med oksygen. Inne i druen skjer det da en kjemisk prosess som omdanner druesukkeret til etanol. Prosessen lar den gjærede væsken trekke ut mer farge og fruktighet fra druene, uten å få med de harde tanninene i skallet.
Vinflaske

**Vinflasker** er flasker av -vanligvis farget glass, som brukes til å oppbevare forskjellige slags vin på.

## Flaskens opprinnelse

Grekere og romere brukte fra gammelt av amforaer, til å ha vinen i. Glassflasken var en viktig oppfinnelse for vinens utvikling. Glassflasken i kombinasjon med en kork gjorde det mulig, å lagre vin mer langvarig.

## Flaskens form

Formen var tradisjonelt bestemt av hva slag vin det dreide seg om.

Mange rødviner skulle lagres lenge nok til å utvikle bunnfellinger uansett hvor forsiktig de ble behandlet. Bunnen i flaskene ble da laget som en omvendt kopp, der bunnfall skulle bli liggende under skjenking. Helst skulle slike viner dekanteres til en karaffel. Dette skjedde ved at en så på en stearinlysflamme gjennom vinen som rant i flaskehalsen – og stoppet overføringen når bunnfallet var på vei ut av flasken. Fargen på glasset var mere bestemt av produsent enn av distriktstradisjon. Flaskene ble naturlig nok rundere i fasongen.

Noen flasketyper kategorisert ut ifra kjente eksempler:
*Bordeauxflasker (Høye skuldre)
*Burgundflasker (Lave skuldre)
*Rieslingflasker (Lang hals)
*Champagneflasker (Lave skuldre, og litt tykkere glass)
*Bochsbeutelflasker (Flatmaget, kort flaske), vin fra Franconia i Tyskland, noen portugisiske rosé viner (cantil) og enkelte italienske viner

## Flaskens farge
Glasset var vanligvis farget for å beskytte vinen mot påvirkning av lys.

Hvitvinsflasker inneholdt ofte unge viner som ikke skulle lagres lenge, og kunne være relativt lite innfarget. Tradisjonelt var rhinskvinflaskene grønne, mens vinene fra Moseldalen oftest var brune. Begge flaskene var slanke og tynne i halsen, med flat bunn

## Flaskens størrelse
Flaskene rommer fra 175 ml (kvartflaske, som er  av 700 ml) til 6,4 liter, der innholdet er 0,75 liter (som er tradisjonell helflaske). De mest brukte flaskestørrelsene:
*Kvart, inneholder 175 ml.
*Halv, inneholder 375 ml.
*Helflaske, inneholder 750 ml. (Den tradisjonelle helflasken som brukes i Norge.) 
*Magnum, inneholder 1,5 liter.
*Dobbel- Magnum, inneholder 3 liter.

I dag er mange produsenter opptatt av å gi vinen et personlig preg, noe som viser igjen i design både på etiketter og flasker. Siden korkkvalitet har vært et problem, er en begynt å eksperimentere med plastkorker – og med skrukorker. Naturlig nok er det rimelige viner til raskt konsum som er først ute. Det samme gjelder for plast- og pappvin (Bag in Box).
DinSide

**DinSide** er et norsk forbrukernettsted som i hovedsak dekker bil, data, mobil, bolig, personlig økonomi og reise.

## Historikk
Nettstedet ble startet opp 15. april 1998. Initiativtaker og gründer Bernhard A. Steen hadde et mål om at DinSide skulle bli et referansested for folk som søker informasjon og råd om kjøp av ulike produkter. Driften skulle være reklamefinansiert. I dag publiserer nettsiden daglige nyheter, tips, råd og tester.

Redaksjonen bestod i starten av seksjoner for bilstoff, data og personlig økonomi. I 2000 ble den utvidet med en reiseseksjon, og i 2006 kom en helseseksjon på plass etter oppkjøpet av helsemagasinet Mozon. Dette området ble senere overført til andre redaksjoner i Aller Media. Bolig ble skilt ut fra personlig økonomi, og står nå for mye av stoffet på nettsiden.

DinSide ble raskt blant Norges mest besøkte nettsteder innen sine nisjer, og hadde i 2009 rundt 20 ansatte journalister, og om lag 465 000 besøkende pr. uke. Ved årsskiftet 2012/2013 var lesertallene oppe i 600 000 besøkende ukentlig.

## Eierforhold
DinSide var tidligere en del av Katalysator Media, som ble kjøpt av Allergruppen i 2004. I dag er DinSide en del av Aller Media AS. All digital virksomhet i Allergruppen sorterer under dette selskapet.

## Referanser


## Eksterne lenker
*
Wang Yuanlu

**Wang Yuanlu** (kinesisk: 王圆箓 hanyu pinyin: *Wáng Yuánlù;* 1849–1931) var en kinesisk daoistisk prest som ble abbed for et kloster som omfattet Mogaogrottene utenfor Dunhuang ved begynnelsen av 1900-tallet.

Han oppdaget et hemmelig kammer med gamle dokumenter, de fleste av dem buddhistiske, i ett av huletemplener, og vel uten å forstå deres kulturelle verdi gikk han med på å selge mange av dem til europeiske forskere som kom forbi. Den første av dem var briten Aurel Stein, som fikk med seg en stor mengde dokumenter. Noe senere kom franskmannen Paul Pelliot som fikk med seg en rekke svært viktige dokumenter og fragmenter.

## Bibliografi
* Peter Hopkirk, *Bouddhas et rôdeurs sur la route de la soie*, 1995, Picquier. ISBN 2-87730-215-6

## Eksterne lenker
* Verdens eldste trykte tekst – Diamantsutraen
* David Middleton Reed-samlingen
Miroslav Klinger

**Miroslav Klinger** (født 20. januar 1893 i Praha, død 10. februar 1979 samme sted) var en tsjekkoslovakisk turner. 

Han deltok i turn-VM i Ljubljana i 1922, der var han med på det tsjekkoslovaksiske laget som vant gull. Han fikk 4.-plass i mangekampen, men gull i svingstang og bøylehest og sølv i skranke. 

I olympisk sammenheng har han deltatt i to OL; i 1920 og 1924. I 1920 kom laget hans på 4.-plass i lagkonkurransen, og i 1924 fikk han følgende plasseringer:
* Individuell mangekamp – 5.-plass
* Hopp – 7.-plass
* Bøylehest – 7.-plass
* Skranke – 10.-plass
* Ringer – 11.-plass
* Hopp på tvers – 12.-plass
* Tauklatring – 24.-plass
* Svingstang – 26.-plass
* Lagkonkurranse – ingen plassering1

**1:** Det tsjekkoslovakiske laget ble diskvalifisert fra lagkonkurransen, fordi to av utøverne, *S. Indruch* og *J. Kos* ikke kunne fullføre etter å ha skadet seg i skranke. Laget står derfor uten plassering. 

## Referanser


## Eksterne lenker
* 
* Historiske VM-vinnere i lagkonkurranse i turn
Grå lundmåler

**Grå lundmåler** (*Perizoma hydrata*) er en sommerfugl i gruppen av de egentlige målere (Geometridae). Den er sjelden og er funnet spredt nord til Møre og Romsdal i Norge.

## Utseende
En nokså liten (vingespenn 18 – 21&nbsp;mm), slank, grå måler. Den kan kjennes fra andre lundmålere blant annet på at fargen er nøytralt grå uten brunskjær, ellers ligner den på mange andre små, grå målere. **Forvingen** er grå, i midten med en jevnbredt, ujevnt bølgete, litt mørkere grått tverrbånd, utenfor dette med et skittenhvitt tverrbånd, langs ytterkanten med en smal, bølgete, hvit tverrstripe. Mønsteret kan ofte være nesten utvisket. **Bakvingen** er gråhvit. Larven er blekt rosa, hodekapselen og ryggplaten på det fremste kroppsleddet brunsvarte.

## Levevis
Grå lundmåler er avhengig av tørre enger der det vokser gode bestander av næringsplantene tjæreblom (*Lychnis viscaria*) eller nikkesmelle (*Silene nutans*). Hunnen legger egg i blomstene på disse plantene og larvene utvikler seg på de modnende frøemnene. Angrepne frøkapsler kan kjennes på at de har et silkespinn foran åpningen. De voksne målerne flyr en ganske kort periode i vertsplantenes blomstringstid, i mai – juni, lengst i nord inntil juli. Artens livsmiljø er truet av gjengroing og overbeiting og den er derfor regnet som truet (http://www.artdata.slu.se/rodlista/Faktablad/peri_hyd.PDF).

## Utbredelse
Arten forekommer i det meste av Europa og videre østover til Sibir og Mongolia. I Norge finnes den mest rundt Oslofjorden, men den er også funnet i indre fjordstrøk på Vestlandet nord til Møre og Romsdal.

## Litteratur
* Eliasson, C.U. 1996. Faktablad *Perizoma hydrata* – glimfältmätare.  (pdf)
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Lauvvik

**Lauvvik** er et ferjested på sørsiden av Høgsfjorden i Sandnes kommune i Rogaland.

Lauvvik blir gjennom Høgsfjordsambandet, som trafikkeres med ferjen MF «Finnøy», bundet sammen med Oanes i Forsand kommune på nordsiden av fjorden. Lauvvik har få innbyggere. Ved ferjeleiet ligger en kiosk.

## Referanser
Jiayuguan (pass)

**Jiayuguan** eller **Jiayupasset** (kinesisk: 嘉峪关, pinyin: *Jiāyù Guān*, «den herlige dals pass») er det første passet ved vestenden av Den kinesiske mur, nær byen Jiayuguan i provinsen Gansu. Der er også blitt kalt **Jiayuguanpasset**, men ettersom *guan* betyr «pass» er det intet godt navn. Sammen med Juyongguan og Shanhaiguan er det ett av de viktigste passene i Den kinesiske mur. 
Jiayupasset tilhørte militært garnisonen Gansu av Mingdynastiets ni garnisoner

Passet er på det trangeste stedet i det vestlige parti av Hexikorridoren, seks km sørvest for byen Jiayuguan i Gansu. Det er anlagt mellom to høyder, nær en oase. En gang var dette Ming-Kinas vestligste punkt;  en port mot øster har innskriften *Porten til den ærerike sivilisasjon*. 

Strukturen ble først bygd tidlig under Ming-dynastiet, en gang rundt år 1372. Fortet der ble vesentlig styrket fordi man fryktet invasjon fra Timur Lenk, men Timur døde av alderstretthet mens han ledet en hærstyrke mot Kina.

Passet hadde en nøkkelrolle som veistasjon på silkeveien. I området rundt Jiayuguan er det en rekke hulefresker, og grotteanlegget i Mogao er heller ikke langt unna.
Jiayupasset ble i 1987 sammen med Badaling of Shanhaiguan listet av Unesco som verdensarv.
Fil:JiayuguanWall.jpg
Fil:Jiayuguan-007.JPG
Fil:Jiayuguan-10 Gisela-Brantl.JPG


## Referanser




## Litteratur
* 
*
Ypsilanti

**Ypsilanti** er en by i Washtenaw County i den amerikanske delstaten Michigan. Ifølge folketellingen i 2010 hadde den  innbyggere. Byen grenser til Superior Charter Township i nord, og er omgitt av Ypsilanti Charter Township i vest, sør og øst.

## Geografi
Ifølge United States Census Bureau er byens areal 11,7&nbsp;km², hvorav 11,4&nbsp;km² består av land og 0,3&nbsp;km² består av vann. Elven Huron renner gjennom både Ypsilanti og Ypsilanti Charter Township. Ypsilanti ligger i den vestre delen av Detroit-området. Forstadsutbygging mellom Ypsilanti og Ann Arbor via Washtenaw Avenue og Packard Road har pågått siden slutten av 60-tallet

## Referanser


## Eksterne lenker
* 
*  Ypsilanti Downtown Development Authority
*  Ypsilanti District Library
*  Ypsilanti's Historic Depot Town
*  Ypsilanti Heritage Festival
*  Riverside Arts Center
*  Ypsilanti at Arbor Wiki
*  Ypsisongs
*  Michigan Elvis Fest
*  YpsiAutoHeritage.org
Njål Ølnes

**Njål Ølnes** (født 24. september 1965 i Sogndal) er en norsk tenorsaksofonist, komponist og jazzpedagog  for tiden bosatt på Nesodden.

Han er utdannet fra Jazzlinja (NTNU) 1988-92 og var i mange år lærer på Sund folkehøgskole, der han har vært en sentral drivkraft bak den vitale jazzlinja. Han var også flerårig leder av Inderøy Jazzforum og arrangør av den lille feinschmecker-jazzfestivalen «Soddjazz» på Inderøy. Underviser på Jazzlinja (NTNU) i Trondheim. 

Njål Ølnes har blant annet spilt i treblåstrioen Decoy med Trygve Seim og Håvard Lund (én CD-utgivelse); i Dingobats med Eirik Hegdal saxofoner, Thomas T. Dahl gitar, Mats Eilertsen bass og Sverre Gjørvad trommer (tre CD-utgivelser); i African Pepperbirds med Bjørn Ole Solberg altsax, Vigleik Storaas/Erlend Slettevold piano, Mattis Kleppen bass og Tor Haugerud/Kenneth Kapstad trommer (én CD-utgivelse); i Gibrish med Michael Francis Duch bass, Kjetil Møster tenorsax og Tor Haugerud trommer.

Ølnes er for tiden mest aktiv med den bassløse trioen BMX, med gitarist Thomas T. Dahl og Øyvind Skarbø, trommer.

## Referanser


## Eksterne lenker
* myspace.com/njaaloelnes
* myspace.com/bmxsykkel
* kunst.no/dingobats